Title: ประกาศคณะกรรมการจัดรูปที่ดินจังหวัดพิจิตร ที่ 1/2549 เรื่อง การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกัน ในท้องที่ตำบลบ้านน้อย อำเภอโพทะเล จังหวัดพิจิตร ตามพระราชกฤษฎีกากำหนดเขตที่ดิน ในท้องที่ตำบลบางลาย ตำบลวัดขวาง ตำบลท้ายน้ำ ตำบลโพทะเล ตำบลทุ่งน้อย ตำบลท่าบัว ตำบลบ้านน้อย ตำบลบางคลาน ตำบลท่านั่ง อำเภอโพทะเล จังหวัดพิจิตร และตำบลฆะมัง ตำบลพิกุล ตำบลท่าไม้ ตำบลเกยชัย อำเภอชุมแสง จังหวัดนครสวรรค์ ให้เป็นเขตโครงการจัดรูปที่ดิน พ.ศ. 2529 คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ประกาศคณะกรรมการจัดรูปที่ดินจังหวัดพิจิตร
ที่ ๑/๒๕๔๙
เรื่อง การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดิน
สำหรับพลเมืองใช้ร่วมกัน
ในท้องที่ตำบลบ้านน้อย อำเภอโพทะเล จังหวัดพิจิตร
ตามพระราชกฤษฎีกากำหนดเขตที่ดิน
ในท้องที่ตำบลบางลาย ตำบลวัดขวาง
ตำบลท้ายน้ำ ตำบลโพทะเล
ตำบลทุ่งน้อย ตำบลท่าบัว ตำบลบ้านน้อย
ตำบลบางคลาน ตำบลท่านั่ง
อำเภอโพทะเล จังหวัดพิจิตร และ
ตำบลฆะมัง ตำบลพิกุล
ตำบลท่าไม้ ตำบลเกยชัย อำเภอชุมแสง
จังหวัดนครสวรรค์
ให้เป็นเขตโครงการจัดรูปที่ดิน
พ.ศ. ๒๕๒๙ คงเป็นที่ดินอันเป็นสาธารณสมบัติ
ของแผ่นดินสำหรับพลเมืองใช้ร่วมกันต่อไป

ตามที่ได้ประกาศใช้บังคับพระราชกฤษฎีกากำหนดเขตที่ดิน
ในท้องที่ตำบลบางลาย ตำบลวัดขวาง ตำบลท้ายน้ำ ตำบลโพทะเล ตำบลทุ่งน้อย ตำบลท่าบัว ตำบลบ้านน้อย
ตำบลบางคลาน ตำบลท่านั่ง อำเภอโพทะเล จังหวัดพิจิตร และตำบลฆะมัง ตำบลพิกุล ตำบลท่าไม้
ตำบลเกยชัย อำเภอชุมแสง จังหวัดนครสวรรค์ ให้เป็นเขตโครงการจัดรูปที่ดิน พ.ศ. ๒๕๒๙
อันมีผลทำให้ที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน ที่อยู่ในเขตโครงการจัดรูปที่ดินตามพระราชกฤษฎีกาดังกล่าว
ถูกถอนสภาพการเป็นสาธารณสมบัติของแผ่นดินและตกเป็นทรัพย์สินของกระทรวงเกษตรและสหกรณ์เพื่อใช้ในการจัดรูปที่ดิน
ตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ บัดนี้
ทางราชการได้ดำเนินการจัดรูปที่ดินในเขตโครงการจัดรูปที่ดินตามพระราชกฤษฎีกาดังกล่าวเสร็จแล้ว
สมควรจัดให้ที่ดินตอนนั้นคงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ฉะนั้น
อาศัยอำนาจตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม พ.ศ.
๒๕๑๗ ประกอบกับมติคณะกรรมการจัดรูปที่ดินจังหวัดพิจิตร ในการประชุมครั้งที่ ๓/๒๕๔๘
วันที่ ๒๔ สิงหาคม ๒๕๔๘ ด้วยความเห็นชอบของคณะกรรมการจัดรูปที่ดินกลาง ในการประชุมครั้งที่
๑/๒๕๔๙ วันที่ ๓๑ มีนาคม ๒๕๔๙ จึงประกาศให้ที่ดินที่ใช้สำหรับพลเมืองใช้ร่วมกัน ซึ่งมีเนื้อที่ประมาณ
๔๐-๐-๐๐ ไร่ ในท้องที่ตำบลบ้านน้อย อำเภอโพทะเล จังหวัดพิจิตร ภายในแนวเขตตามแผนที่ท้ายประกาศนี้
คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ทั้งนี้
ตั้งแต่บัดนี้เป็นต้นไป[๑]

ประกาศ ณ
วันที่ ๑๓ ตุลาคม พ.ศ. ๒๕๔๙
พินิจ  พิชยกัลป์
ผู้ว่าราชการจังหวัดพิจิตร
ประธานกรรมการจัดรูปที่ดินจังหวัดพิจิตร

[เอกสารแนบท้าย]

๑.
แผนที่ท้ายประกาศคณะกรรมการจัดรูปที่ดินจังหวัดพิจิตร ที่ ๑/๒๕๔๙ เรื่อง
การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหนับพลเมืองใช้ร่วมกันในท้องที่ตำบลบ้านน้อย
อำเภอโพทะเล จังหวัดพิจิตร ตามพระราชกฤษฎีกากำหนดเขตที่ดินในท้องที่ตำบลบางลาย
ตำบลวัดขวาง ตำบลท้ายน้ำ ตำบลโพทะเล ตำบลทุ่งน้อย ตำบลท่าบัว ตำบลบ้านน้อย
ตำบลบางคลาน ตำบลท่านั่ง อำเอโพทะเล จังหวัดพิจิตร และตำบลฆะมัง ตำบลพิกุล
ตำบลท่าไม้ ตำบลเกยชัย อำเภอชุมแสง จังหวัดนครสวรรค์
ให้เป็นเขตโครงการจัดรูปที่ดิน พ.ศ. ๒๕๒๙ คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

(ดูข้อมูลจากภาพกฎหมาย)

วัชศักดิ์/จัดทำ
๑๓ ธันวาคม ๒๕๔๙

ศิรวัชร์/ปรับปรุง
๒๖ กรกฎาคม ๒๕๖๐

[๑]
ราชกิจจานุเบกษา เล่ม ๑๒๓/ตอนที่ ๑๒๕ ง/หน้า ๑๓๒/๓๐ พฤศจิกายน ๒๕๔๙